Enschede

Enschede er en by i Overijssel i Nederland. Byen ligger like ved grensen med Tyskland, og ble sterkt skadet under den andre verdenskrig. Etter andre verdenskrig ble byen bygd opp igjen. 

Flere kjente personer kommer fra Enschede, som komponist og dirigent Harry Bannink og tidligere administrerende direktør i Unilever Paul Polman.

Det nederlandske bryggeri Grolsch er basert i denne byen. De har også et fotballstadion kalt Grolsch Veste, hjemmebanen til FC Twente.

 Fyrverkeriulykken 
Byen var den 13. mai 2000 åsted for en voldsom fyrverkeriulykke da et lager som inneholdt 100 tonn med fyrverkeri begynte å brenne. Da fyrverkeriet ble antent ble området og en rekke bygninger rundt lageret rystet av en mengde eksplosjoner, og raketter som fløy i alle retninger. 23 mennesker omkom og over 1000 ble skadet. Ca 10 000 personer ble evakuert. 400 hus ble ødelagt og 1200 hjem ble skadet. Det ble i 2007 utbetalt rundt 85 millioner kroner i erstating til ofrene. De to mennene som  eide lageret ble dømt til 15 måneders fengsel for brudd på sikkerhetsregler og ulovlig handel med fyrverkeri.

Noen dager etter ulykken deltok rundt  mennesker i en stille marsj gjennom Enschede. Markeringen ble ledet av kronprins Willem-Alexander og statsminister Wim Kok.

Dette ble regnet som den verste ulykken i Nederland siden 1992, da et israelsk transportfly styrtet i et boligstrøk i Amsterdam.

 Søsterbyer 
Enschede er vennskapsby med:

 Kina: Dalian, Liaoning, 2009-2023.
 Tyskland: Münster, Nordrhein-Westfalen, siden 2021.
 USA: Palo Alto, California, siden 1980
 Referanser 

 Eksterne lenker 


Kategori:Kommuner i Overijssel
Kategori:Byer i Overijssel